Berlingske Tidende, 1831-03-07
Nu gik Rygtet, at Ministeriet havde indladt sig paa et Forliig med ham, og for dette Skridt lovet ham Tilgivelse for alt Foregaaende, hvorimod han paa sin Side lovede, at lade sine AntiUnions=Spektakler fare. Men neppe havde Ministeriet erklæret, at det aldrig havde indladt sig paa et det saa vanærende Forliig, saa siger OConnell atter, at han ikke har erklæret sig for skyldig, men vil, da han jo nok veed, at han ingen Retfærdighed har at vente, heller lade sig dømme som Jkke=Mødende, in contumaciam, Da Regjeringen har fast besluttet, at lade Retten have sin Gang i Henseende til ham, saa vente Mange snart at see ham indspærret inden Fængslets fire Vægge eller som Flygtning. I Henseende til den ventede Ophævelse af adskillige Skatten har Publikum nu maattet lade de fleste af fine Forhaabninger fare; vel har Ministeriet viist den bedste Villie til at skaffe de fattigere Almueklasser Lettelse, saavel umiddelbart ved Ophævelse af Afgifter, der gjorde Livets første Fornødenheder dyrere, som ved saadanne Skatters Afskaffelse, der hemmede Jndustrien, og følgelig indskrænkede Arbeidet og dettes Løn. Men man erfarede tillige, at derved kun i en meget ringe Grad er Tale om egentlige Statsudgifters Formindskelse (der, om paa den ene Side end Noget blev besvaret, dog paa den anden maatte forhøies formedelst Armeens Udvidelse), men at det ved hiin Forholdsregel opstaaende, Deficit i Statsindtægterne maa dækkes ved nye Paalæg. Dette er netop Vanskeligheden; ingen Klasse, ingen Haandtering vil underkaste sig et nyt Paalæg, og mod alle disse Paalæg findes saa gyldige Grunde, af hvilke en snild Opposition kan gjøre Brug, at Regjeringen maa fremskyndes fra et Paalæg til et andet, Paalægget af 1/3 pCt. paa Salg af Statspapirer blev snart igjentaget tilbage, og da man af dette lovede sig 1 Mill. 400,000 Pd. St.; saa maa Afgifterne paa Tobak og Glas, hvis Ophævelse Ministeriet havde i Sinde, vedblive. Ogsaa den Afgift, der er projecteret at skulle lægges paa Passagererne med Dampbaade, ligesom den paa Bomuld, vorder modificeret. Denne Ustadighed, saa uundgaaelig den end kan være, giver Ministeriets Modstandere en betydelig Fordeel over det, som de vist ikke ville glemme, naar Spørgsmaalet og Reformen bringes paa Bane. Forhandlingernes Aabning i Parlamentet, angaaende dette saa høist vigtige Spørgsmaal, er definitivt bestemt til den 1ste Marts, da Lord John Russell, i Stedet for at andrage paa en Committees Nedsættelse, vil begiære Tilladelse til at forelægge en Bill om Afskaffelsen af de Misbrug, der i de fleste Tilfælde finde Sted, ved Valget af Underhusets Medlemmer. Denne Forholdsregel maa paa eengang bringe Sagen til Afgjørelse; Nationen vil da indsee, hvorvidt Whigerne vedgaae deres Anklage, og hvor stærkt det Partie i Parlamentet er, som i denne Henseende gjør fælleds Sag med dem, eller, rettere sagt, hvor meget af hiine Besværinger dette Partie er tilbøieligt til at billige eller forkaste. Lord Chandos har, uden at ville oppebie den ministerielle Reformplan, foreslaaet, at Flækken Ewesham, der har gjort sig skyldig i adskillige Underfundigheder, skal have sin Valgret forbrudt, og denne overdrages til den folkerige Bye Birmingham, som hidtil ingen Repræsentant i Parlamentet har havt. - Efter Sir H. Parnells Forslag er en Commission udnævnt, for at undersøge, hvorledes Regnskaberne for de offentlige Midler, kunne simplificeres og sættes under et nøiagtigere Opsyn. En anden Commission er nedsat i Anledning af de Kongelige Slotters, Windsors og Buckinghams, Reparatur, ved hvilken man har overskredet de af Parlamentet dertil bevilgede Summer.